શહેરના ધર્મેન્દ્ર રોડ ઉપર આવેલ ડ્રેસવાલા સ્ટોર્સમાં ગત તારીખ 8ના રોજ અગાસી ઉપરથી તસ્કરો ત્રાટક્યા હતા અને 7.52 લાખ રોકડા ઉઠાવી ગયા હતા જે અંગે એ ડિવિઝન પોલીસ સ્ટેશનમાં ફરિયાદ નોંધાવાઇ હતી આ ગુનાનો ભેદ ઉકેલવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા, એસીપી ક્રાઇમ સરવૈયાની સૂચનાથી ડીસીબી પીઆઇ ગઢવીના માર્ગદર્શન હેઠળ પીએસઆઇ પી એમ ધાખડા અને ટિમ પેટ્રોલીંગમાં હતી દરમિયાન મયુરભાઈ પટેલ, પ્રદીપસિંહ જાડેજા અને યોગીરાજસિંહ જાડેજાને મળેલી  બાતમી આધારે એએસઆઇ વિજયસિંહ ઝાલા, વિરેન્દ્રસિંહ ઝાલમ યુવરાજસિંહ ઝાલા, ફિરોજભાઈ શેખ, પ્રતાપસિંહ ઝાલા, અમિતભાઇ અગ્રાવત, નગીનભાઈ ડાંગર, સંજયભાઈ રૂપાપરા, કુલદીપસિંહ જાડેજા, હિરેનભાઈ આહીર, સોકતભાઈ સિપાઈને સાથે રાખીને સીસીટીવી ફુટેજ એનાલિસિસ કરતા કેદ થઇ ગયેલી રાજસ્થાન પાસિંગની કારને ટ્રેસ કરવા એક ટિમ રાજસ્થાન દોડાવાઈ હતી ત્યાંની પોલીસની મદદ લઇ સેવરોલેટ કારના માલીક સુધી પહોંચી ગયા હતા પોલીસે બાંસવાડા જિલ્લાના લક્ષ્મણગઢ ગામના ઉદયલાલ કચરૂંલાલ હરજીલાલ ચરપોટા આદિવાસી અને સેવના ગામના બાપુલાલ કુબેરલાલ જીવાલાલ નિનામા આદિવાસીને ઝડપી લઇ ગુનાનો ભેદ ઉકેલી નાખ્યો હતો અને તેમની પાસેથી ગુનામાં વપરાયેલ કાર અને રોકડા 3200 સહીત 4,03,200 રૂપિયાનો મુદામાલ કબ્જે કર્યો હતો આ ગુનામાં નાશી છૂટેલા બડવી ગામના ભુરાલાલ ગોપાલલાલ મહીડાની શોધખોળ હાથ ધરી છે ઉદયલાલ અગાઉ ઉદયપુર, મધ્યપ્રદેશમાં ચોરીના ગુનામાં અને બાપુલાલ રાજસ્થાનમાં ચોરી અને લૂંટના ગુનામાં પકડાઈ ચુક્યો છે.